CELEX: 62021TB0691
Language: hu
Date: 2022-03-25 00:00:00
Title: T-691/21. sz. ügy: A Törvényszék 2022. március 25-i végzése – Alcogroup és Alcodis kontra Bizottság („Megsemmisítés iránti kereset – Verseny – Vitarendezési eljárás – A Bizottság olyan levele, amelyben valamely vállalkozást arra hív fel, hogy nyilatkozzon egy vitarendezési eljárás újraindításához fűződő érdekével kapcsolatban – Keresettel meg nem támadható jogi aktus – Előkészítő aktus – Közbenső aktus – Elfogadhatatlanság”)

2022.6.7.   
            
            
               HU
            
            
               Az Európai Unió Hivatalos Lapja
            
            
               C 222/30
            
         
      A Törvényszék 2022. március 25-i végzése – Alcogroup és Alcodis kontra Bizottság
      (T-691/21. sz. ügy) (1)
      
      („Megsemmisítés iránti kereset - Verseny - Vitarendezési eljárás - A Bizottság olyan levele, amelyben valamely vállalkozást arra hív fel, hogy nyilatkozzon egy vitarendezési eljárás újraindításához fűződő érdekével kapcsolatban - Keresettel meg nem támadható jogi aktus - Előkészítő aktus - Közbenső aktus - Elfogadhatatlanság”)
      (2022/C 222/50)
      Az eljárás nyelve: francia
      
         Felek
      
      
         Felperesek: Alcogroup (Brüsszel, Belgium), Alcodis (Brüsszel) (képviselők: P. de Bandt, C. Binet és M. Nuytten ügyvédek)
      
         Alperes: Európai Bizottság (képviselők: P. Berghe, T. Baumé és F. Jimeno Fernández meghatalmazottak)
      
         Az ügy tárgya
      
      Az EUMSZ 263. cikkre alapított, a Törvényszék Hivatalához 2021. október 27-én benyújtott keresetükben a felperesek a Bizottság 2021. szeptember 17-én kelt azon levelének megsemmisítését kérik, amelyben a Bizottság felhívta a felpereseket, hogy két héten belül tudassák vele, hogy adott esetben érdekük fűződik-e ahhoz, hogy az EUMSZ 101. cikk azon lehetséges megsértésével kapcsolatban, amelyet a felperesek állítólag más vállalkozásokkal együtt követtek el, újraindítsák a Bizottság által [az EUMSZ 101. cikk] és [EUMSZ 102. cikk] alapján folytatott eljárásokról szóló, 2004. április 7-i, módosított 773/2004/EK bizottsági rendelet (HL 2004. L 123., 18. o.; magyar nyelvű különkiadás 8. fejezet, 3. kötet, 81. o.) 10a. cikke értelmében vett vitarendezési eljárást.
      
         A végzés rendelkező része
      
      
                  1)
               
               
                  A Törvényszék a keresetet mint elfogadhatatlant elutasítja.
               
            
                  2)
               
               
                  A Törvényszék az Alcogroupot és az Alcodist kötelezi a költségek viselésére.
               
            
         (1)  HL C 513., 2021.12.20.